钦定古今图书集成/明伦汇编/氏族典/第392卷 > 李仕衡
## 钦定古今图书集成/明伦汇编/氏族典/第392卷 > 李仕衡

按《宋史李仕衡传》：“仕衡，字天钧，秦州成纪人，后家京
兆府。进士及第，调鄠县主簿，徙知彭山县，迁光禄寺
丞。父益以不法诛，仕衡亦坐除名。后会赦，寇准荐其
材，复官，累迁至吏部侍郎。仁宗即位，拜尚书左丞，以
足疾，改同州观察使，知陈州，徙颍州，复知陈州。曹利
用，仕衡婿也，利用被罪，降仕衡左龙武军大将军，分”
司西京。岁馀，改左卫大将军，卒。仕衡前后管计事二
十年，虽才智过人，然素贪，家赀至累钜万。子丕绪，荫
补将作监主簿，累迁司农卿，致仕，卒。丕绪居官廉静，
不为矫激。家多图书，集历代石刻为数百卷藏之。